**CIRCULAR INFORMATIVA DE LA INTERVENCIÓ NÚM. XX/20XX**

**Instruccions relatives al desenvolupament de la funció interventora en l’àmbit de la comprovació material de la inversió**

El Reial decret legislatiu 2/2004, de 5 de març, pel qual s’aprova el text refós de la Llei reguladora de les hisendes locals (RDLeg 2/2004), inclou, com a part integrant de la funció interventora, la intervenció de la comprovació material de la inversió, l’exercici de la qual l’ordenament jurídic l’atribueix a la Intervenció.

La finalitat de la intervenció de la comprovació material de la inversió és la de verificar materialment l’efectiva realització de les obres, serveis i adquisicions finançades amb fons públics i la seva adequació al contingut del corresponent contracte o encàrrec.

El Reial decret 424/2017, de 28 d’abril, pel que es regula el règim jurídic del control intern de les entitats del sector públic local (RD 424/2017) estableix que aquesta assistència a la comprovació material de la inversió serà obligatòria, quan l’import de la inversió sigui igual o superior a 50.000 euros, amb exclusió de l’impost sobre el valor afegit o impost equivalent.

Posteriorment, la Disposició addicional tercera de la Llei 9/2017, de 8 de novembre, de contractes del sector públic (L 9/2017), estableix que l’òrgan interventor assistirà a la recepció material de tots els contractes, excepte els contractes menors, en exercici de la funció de fiscalització material de les inversions que exigeix l’article 214.2.*d* del RDLeg 2/2004. Podrà estar assistit en la recepció per un tècnic especialitzat en l’objecte del contracte, que haurà de ser diferent del director de l’obra i del responsable del contracte.

La intervenció de la comprovació material de la inversió es realitzarà, en tot cas, amb l’assistència del representant de la Intervenció a l’acte de recepció de l’obra, subministrament o servei de què es tracti.

En consideració de tot l’exposat, es redacta aquesta circular.

1. ***CLÀUSULES GENERALS***

**Primera.- OBJECTE**

La present circular té per objecte regular les actuacions relatives a la intervenció de la comprovació material de la inversió, de conformitat amb l’establert en el RDLeg 2/2004, en el RD 424/2017 i en la L 9/2017, referides a la designació de representant per part de la Intervenció, als resultats dels treballs realitzats a incloure en les corresponents actes de recepció i a la delimitació del seu àmbit d’aplicació, tot això sense perjudici de les actuacions en aquesta matèria que es puguin incloure en el Pla anual de control financer.

**Segona.- ÀMBIT D’APLICACIÓ SUBJECTIU**

La present circular serà d’aplicació a les actuacions d’intervenció de la comprovació material de la inversió respecte a [*Nom entitat local*], ESCOLLIR UNA OPCIÓ.

**Tercera.- ÀMBIT D’APLICACIÓ OBJECTIU**

La present circular serà d’aplicació a les següents obres, serveis o adquisicions finançades amb fons públics:

* Les derivades de contractes administratius no considerats menors;
* Les derivades d’encàrrecs de gestió a mitjans propis d’import igual o superior a 50.000 euros.

Queden fora de l’àmbit d’aplicació els següents contractes:

* Els contractes administratius considerats menors;
* Els contractes privats;
* Els encàrrecs de gestió d’import inferior a 50.000€;
* Aquells contractes que, per no tenir un objecte material, tangible i susceptible de constatació material, no siguin susceptibles d’inspecció física en l’acte de recepció, com per exemple, els serveis de neteja, de seguretat, postals, d’assistència tècnica, de transport i, en general, qualsevol servei consistent en el desenvolupament d’una activitat, així com els subministraments d’energia elèctrica, d’aigua, de gas, de combustibles, entre d’altres.
* Els subministraments de tracte successiu que tinguin per objecte la reposició de productes o materials en els magatzems de l’entitat i aquells que es gestionen de forma centralitzada amb recepció en els diferents centres gestors gestionats mitjançant control d’estocs (per exemple, proveïment de sal, àrids...). En aquests casos, la intervenció de la comprovació material de la inversió es substituirà per la verificació de magatzems, inventaris o altres actuacions alternatives en l’exercici del control financer.

En els casos en què la intervenció de la comprovació material de la despesa no sigui preceptiva, la comprovació de la inversió es justificarà amb l’acta de conformitat signada pels qui van participar en la mateixa o amb un certificat expedit pel responsable a qui correspongui rebre o acceptar les obres, serveis o adquisicions, en la qual s’expressarà que s’han fet càrrec del material adquirit, amb l’especificació del detall necessari per a la seva identificació, o que l’obra o el servei s’han executat d’acord amb les condicions generals i particulars que, en relació amb aquests, s’hagin establert prèviament.

1. ***REPRESENTANT DE LA INTERVENCIÓ I NOMENAMENT D’ASSESSORS TÈCNICS ESPECIALITZATS***

**Quarta.- SOL·LICITUD DEL RESPONSABLE DEL CONTRACTE PER A LA DESIGNACIÓ DE REPRESENTANT DE LA INTERVENCIÓ**

El responsable del contracte haurà de sol·licitar a la Intervenció la designació de representant per a la seva assistència a la comprovació material de la inversió en tots els contractes inclosos en l’àmbit objectiu d’aquesta circular, d’acord amb els terminis següents:

1. En el cas que no hi hagi abonaments a compte: caldrà sol·licitar a la Intervenció la designació de representant per a la seva assistència a la comprovació material de la inversió, amb una antelació mínima de 20 dies hàbils a la data prevista per la recepció.
2. En el cas que hi hagi abonaments a compte (incloses les certificacions d’obra): caldrà sol·licitar a la Intervenció la designació de representant per a la seva assistència a la recepció en l’exercici de les seves funcions de comprovació material de la inversió, sempre que resulti preceptiva, quan amb motiu del següent pagament l'import acumulat dels abonaments sigui igual o superior al 90% del preu del contracte, incloses, si s’escau, les modificacions aprovades, un cop iniciada la tramitació del corresponent expedient de reconeixement de l’obligació i, en tot cas, abans de remetre aquest expedient a la Intervenció per a la seva preceptiva intervenció prèvia.
3. En el cas que hi hagi modificacions del contracte amb unitats d’obra que hagin de quedar posterior i definitivament ocultes: caldrà avisar a la Intervenció amb una antelació de 5 dies abans d’efectuar el mesurament parcial de les mateixes. Si la Intervenció ho considera convenient, podrà acudir a aquest acte sense perjudici que, una vegada finalitzades les obres, s’hagi d’efectuar la recepció.
4. En el cas de contractes de serveis o de subministraments que prevegin lliuraments parcials: caldrà sol·licitar a la Intervenció la designació de representants per a la seva assistència a la comprovació material de la inversió, amb una antelació mínima de 20 dies hàbils a la data prevista per la recepció parcial. En aquest supòsit, es tramitarà una única sol·licitud que inclourà l’import total de la inversió, és a dir, l’import que derivi de la totalitat de lliuraments parcials previstos segons contracte, no obstant, amb caràcter previ a cadascuna de les recepcions parcials, caldrà comunicar a la Intervenció la data, el lloc i l’hora prevista per a la recepció parcial amb una antelació mínima de 5 dies, així com l’import del lliurament parcial.
5. En el cas de contractes d’obres que prevegin lliuraments parcials: caldrà sol·licitar a la Intervenció la designació de representant per a la seva assistència a la comprovació material de la inversió, amb una antelació mínima de 20 dies a la data prevista per a la recepció parcial i, en qualsevol cas, prèviament a l’acord d’ocupació efectiva de les obres o de la seva posada en funcionament per a l’ús públic.

En general, els actes de recepció parcials seran efectuats exclusivament pel responsable del contracte, a no ser que la Intervenció expressi de forma explícita la voluntat d’assistir a les recepcions parcials. Malgrat això, la Intervenció assistirà a la indicada recepció parcial quan l’import de la inversió excedeixi de 15.000 €.

Quan s’apreciïn circumstàncies que ho aconsellin, la Intervenció podrà acordar la realització de comprovacions materials de la inversió durant l'execució de les obres, la prestació de serveis i la fabricació de béns adquirits mitjançant contractes de subministraments.

La sol·licitud de designació de representant de la Intervenció es realitzarà enviant un correu electrònic a [recepciocontractes@*[Nom entitat local*].cat](mailto:recepciocontractes@NOMENTITATLOCAL.cat). A aquest correu s’hi haurà d’adjuntar el document que figura a l’Annex d’aquesta circular. Tanmateix, les sol·licituds hauran d’anar acompanyades de la següent documentació:

* El plec de clàusules administratives particulars.
* El projecte tècnic, en el cas d’obres, o el plec de prescripcions tècniques, en la resta de prestacions.
* El contracte.
* Les modificacions aprovades.
* Les certificacions realitzades. Aquestes certificacions hauran de detallar la totalitat de les partides d’acord amb el projecte, l’amidament acumulat des de l’origen i la diferència <*per cada partida*> entre la despesa executada i la prevista en el projecte.
* L’oferta tècnica, en el cas que s’haguessin aprovat criteris d’adjudicació diferents del preu.
* Les millores proposades i acceptades per l’òrgan de contractació, si s’escau.
* Els documents que acreditin els controls de qualitat o de supervisió realitzats durant l’execució del contracte.

En el cas que la documentació estigui inclosa en l’expedient electrònic únicament caldrà indicar el número del mateix.

**Cinquena.- DESIGNACIÓ DE REPRESENTANT DE LA INTERVENCIÓ**

La designació de representant en aquells contractes l’objecte dels quals sigui susceptible de comprovació serà realitzada per la Intervenció, podent aplicar tècniques de mostreig.

Aquesta tècnica serà utilitzada principalment quan els béns subministrats s’hagin de recepcionar en diferents centres de destinació o bé quan els béns s’hagin tramitat mitjançant lots.

Un cop rebuda la sol·licitud de designació, en el termini màxim de 5 dies la Intervenció comunicarà la designació del representant o, si s’escau, desestimarà l’assistència.

Els representants de la Intervenció seran designats, prioritàriament, entre funcionaris de la Intervenció. En funció de la naturalesa dels actes de comprovació material, es designarà com a representant ESCOLLIR UNA OPCIÓ, o *[detallar, si s’escau, altres opcions en funció de l’entitat local, per exemple: altres tècnics habilitats, altres tècnics funcionaris de l’àrea d’Intervenció...].*

La intervenció de la comprovació material de la inversió es realitzarà, en tot cas, concorrent el representant de la Intervenció a l’acte de recepció de l’obra, servei o adquisició de què es tracti.

**Sisena.- DESIGNACIÓ D’ASSESSORS TÈCNICS ESPECIALITZATS**

La designació de representant podrà anar acompanyada de la designació d’un assessor, o de varis, que hauran de ser personal especialitzat i diferents del director de l’obra i del responsable del contracte, quan s’entengui necessària la possessió de coneixements tècnics per a realitzar la comprovació material de la inversió.

En general, s’entén que la comprovació material requereix la possessió de coneixements tècnics quan els projectes d’obres o els plecs tècnics de contractes de serveis o subministraments hagin estat redactats per tècnics especialitzats com, per exemple, arquitectes, enginyers o qualssevol altres que hagin de tenir títols acadèmics o professionals, o quan les obres hagin estat encomanades a persones que posseeixin títols de capacitació especial, encara que no hagin participat en la redacció dels projectes.

**Setena.- MODIFICACIÓ DE LES DESIGNACIONS**

Quan posteriorment a la sol·licitud de designació es realitzin noves actuacions o hi hagin circumstàncies que alterin les dades tingudes en compte a efectes de la designació del representant de la Intervenció i/o de l’assessor tècnic, el responsable del contracte haurà de notificar aquestes circumstàncies a la Intervenció, per tal que, si aquesta ho considera convenient, es pugui procedir a la modificació de les designacions efectuades amb anterioritat.

Tanmateix, el representant de la Intervenció i els assessors tècnics designats podran sol·licitar la modificació de la designació efectuada, si de l’examen dels documents que integren l’expedient de la inversió que s’ha de recepcionar, s’aprecien circumstàncies que aconsellen modificar les designacions efectuades amb anterioritat.

1. ***EXERCICI DE LA INTERVENCIÓ DE LA COMPROVACIÓ MATERIAL DE LA INVERSIÓ***

**Vuitena.- ACTUACIONS PRÈVIES A L’ACTE FORMAL DE RECEPCIÓ**

Un cop el responsable del contracte rebi la comunicació de la corresponent designació, el representant de la Intervenció planificarà i coordinarà amb el gestor de la despesa el desenvolupament dels treballs, i concretament determinaran la data i el lloc on es realitzarà l’acte formal de recepció, sempre d’acord amb el previst a la normativa vigent o al plec de clàusules administratives particulars del contracte.

Prèviament a l’acte de recepció, el representant de la Intervenció haurà de tenir accés a tota la documentació indicada a la clàusula Quarta d’aquesta circular.

El representant de la Intervenció podrà sol·licitar al centre gestor qualsevol altra documentació que, formant part de l’expedient, estimi necessària per a la realització de la comprovació material de la inversió.

Qualsevol incidència sorgida tant en la sol·licitud de la documentació com en l’estudi de la mateixa que impedeixi o dificulti dur a terme la intervenció de la comprovació material de la inversió en temps i forma, se’n deixarà constància en l’acta de recepció.

**Novena.- EXERCICI DE LES ACTUACIONS D’INTERVENCIÓ DE LA COMPROVACIÓ MATERIAL**

La intervenció de la comprovació material de la inversió té per objecte verificar l’adequació o correspondència de les obres, subministraments i serveis realitzats amb:

* Les condicions generals i particulars establertes en el projecte d’obres, plecs o documentació equivalent del contracte;
* Les millores ofertades per l’adjudicatari quan hagin estat acceptades per l’òrgan de contractació;
* Les modificacions degudament aprovades conforme la normativa que resulti d’aplicació.

La intervenció de la comprovació material de la inversió es realitzarà, en tot cas, amb la concurrència del representant de la Intervenció i, si s’escau, de l’assessor designat, a l’acte de comprovació de la inversió de què es tracti, en la data i lloc que prèviament s’hagi acordat.

**Desena.- RESULTAT DE LA INTERVENCIÓ DE LA COMPROVACIÓ MATERIAL**

El resultat de la intervenció de la comprovació material de la inversió es recollirà en la mateixa acta en la que es formalitzi l’acte de recepció previst en la legislació de contractes, o en l’acta de comprovació en el cas que no hi hagi acte de recepció, que s’haurà de subscriure per tots els que assisteixin a l’acte de recepció o comprovació, fent constar, si s’escau:

* Les deficiències apreciades.
* Les mesures a adoptar per a esmenar-les.
* Els fets i circumstàncies rellevants de l’acte de comprovació, és a dir, aquelles observacions i dificultats trobades en l’exercici de la intervenció material de la inversió.

El pronunciament del representant designat per la Intervenció haurà de concloure amb algun dels següents resultats: “favorable”, “favorable amb observacions” o “desfavorable”, fent-ho constar de forma expressa en l’acta.

L’acta de recepció signada per totes les persones participants en l’acte s’incorporarà a l’expedient corresponent pel responsable del contracte.

La Intervenció portarà un registre de les comprovacions materials de la inversió que es realitzin.

**Onzena.- RESULTAT DE LA COMPROVACIÓ MATERIAL DE LA INVERSIÓ “FAVORABLE”**

El resultat de la comprovació material de la inversió serà favorable quan les obres, subministraments o serveis es trobin en bon estat d’acord amb les condicions generals i particulars establertes en el projecte d’obres, plecs o documentació equivalent del contracte, així com, si s’escau, amb les millores ofertades per l’adjudicatari, quan hagin estat acceptades per l’òrgan de contractació, i amb les modificacions degudament aprovades conforme la normativa que resulti d’aplicació.

**Dotzena.- RESULTAT DE LA COMPROVACIÓ MATERIAL DE LA INVERSIÓ “FAVORABLE AMB OBSERVACIONS”**

El resultat de la comprovació material de la inversió serà favorable amb observacions quan les obres, subministraments o serveis es trobin en bon estat d’acord amb allò indicat en la clàusula anterior, no precisant, per tant, una nova acta de recepció i, sempre que, les observacions a formular vinguin determinades per:

1. Incidències sorgides en la sol·licitud de la documentació i/o estudi de la mateixa que hagin dificultat, limitat o retardat la intervenció de la comprovació material de la inversió en temps i forma.
2. Diferències entre el realment executat i l’establert en l’expedient objecte de recepció, que degut a l’escassa importància quantitativa no sigui necessari procedir a la corresponent modificació del contracte o encàrrec.
3. Deficiències, incorreccions o aspectes a millorar en la documentació que integra l’expedient, que es consideri oportú comunicar a l’òrgan gestor de l’expedient per a la seva consideració.
4. Elements o aspectes no executats com a conseqüència d’una ordre directa de l’Administració.
5. I, en general, aquells altres aspectes detectats en la intervenció de la comprovació material de la inversió que no suposin estar davant d’una execució defectuosa de la inversió.

**Tretzena.- RESULTAT DE LA COMPROVACIÓ MATERIAL DE LA INVERSIÓ “DESFAVORABLE”**

El resultat de la comprovació material de la inversió serà desfavorable quan les obres, subministraments o serveis no es trobin en bon estat o no s’ajustin a les condicions generals i particulars establertes en el projecte d’obres, plecs o documentació equivalent del contracte, i si s’escau, a les millores ofertades per l’adjudicatari, quan hagin estat acceptades per l’òrgan de contractació, i a les modificacions degudament aprovades conforme la normativa que resulti d’aplicació. Són supòsits que comporten una opinió desfavorable els següents:

1. Elements o aspectes no executats o executats incorrectament susceptibles d’esmena en el termini que a tal efecte es concedeixi al contractista o proveïdor.
2. Modificacions del contracte o encàrrec que han estat executades sense estar aprovades d’acord amb la normativa aplicable. Per tal de determinar si ens trobem davant d’una modificació s’haurà de tenir en compte el següent:
3. La modificació d’un contracte o encàrrec, al suposar l’alteració de les condicions en què es produeix la prestació, suposa igualment l’alteració dels actes administratius de contingut econòmic que van ser fiscalitzats en el seu dia amb motiu de l’aprovació i compromís de la despesa; per tant, encara que la modificació no impliqui augment de la despesa, o inclús suposi una disminució de la mateixa, haurà de ser igualment objecte de fiscalització prèvia la seva aprovació.
4. Excepcionalment, podran introduir-se variacions sense necessitat de prèvia aprovació d’un expedient de modificació, quan aquestes siguin les previstes en els articles 242.4, 301.2 i 309.1 de la L 9/2017, és a dir, que consisteixin en l’alteració en el nombre d’unitats realment executades sobre les previstes en els amidaments del projecte, sempre que no representin un increment de la despesa superior al 10% del preu del contracte.
5. En el cas de contractes de serveis o subministraments a preus unitaris, sense que el nombre total d’entregues de béns o prestacions incloses en l’objecte del contracte es defineixi amb exactitud i, per tant, s’hagi aprovat un pressupost màxim, caldrà tenir en compte que, si dins la vigència del contracte les necessitats reals han estat majors, s’haurà de tramitar la corresponent modificació. Haurà d’estar previst en la documentació que regeix la contractació, la possibilitat de modificar el contracte, i s’haurà de tramitar la modificació corresponent prèviament a que s’esgoti el crèdit destinat inicialment.
6. Treballs o prestacions total o parcialment rebuts i distribuïts prèviament al moment d’efectuar la comprovació material de la inversió.
7. Ocupació efectiva d’obres o la seva posada en servei per l’ús públic sense la presència del representant de la Intervenció.
8. Elements o aspectes no executats o executats incorrectament, no susceptibles d’esmena per la seva pròpia naturalesa, o no esmenats en el termini concedit al contractista.

**Catorzena.- EFECTES DEL RESULTAT DE LA COMPROVACIÓ MATERIAL DE LA INVERSIÓ AMB OPINIÓ “DESFAVORABLE”**

En els casos descrits en la clàusula anterior s’haurà de procedir de la forma següent:

1. Elements o aspectes no executats o executats incorrectament susceptibles d'esmena en el termini que a tal efecte es concedeixi al contractista o proveïdor. En aquest cas s’haurà de fer constar en l’acta o en un annex a la mateixa:
   * Les deficiències apreciades;
   * Les mesures a adoptar per a esmenar-les;
   * El termini concedit per l’Administració per a esmenar-les;
   * I, els fets i circumstàncies rellevants de l’acte de comprovació, és a dir, aquelles observacions i dificultats trobades en l’exercici de la intervenció material de la inversió.

Un cop finalitzat el termini concedit es procedirà a realitzar un nou acte de recepció per tal de comprovar que s’han esmenat les deficiències.

1. Modificacions del contracte o encàrrec que han estat executades sense estar aprovades d’acord amb la normativa aplicable.

En l’acta es deixarà constància d’aquest fet, posant de manifest la necessitat de posposar la recepció formal en tant no s’adoptin les mesures correctores corresponents, previ compliment dels tràmits que exigeixi la normativa aplicable.

En el supòsit que l’expedient es trobés en un supòsit d’omissió de la funció interventora, es tindrà en compte el procediment previst en l’article 28 del RD 424/2017 i les instruccions que dicti la Intervenció sobre aquesta matèria.

Un cop adoptades les mesures corresponents, el centre gestor procedirà a convocar novament l’acte formal de recepció.

1. Treballs o prestacions total o parcialment rebuts i distribuïts prèviament al moment d’efectuar la comprovació material de la inversió, i ocupació efectiva d’obres o la seva posada en servei per l’ús públic sense la presència del representant de la Intervenció.

En l’acta es deixarà constància que s’ha produït la recepció dels treballs sense la presència del representant de la Intervenció i, que per tant, s’ha produït una omissió de la funció interventora, i que s’haurà de procedir segons el procediment previst en l’article 28 del RD 424/2017 i les instruccions que dicti la Intervenció sobre aquesta matèria.

1. Elements o aspectes no executats o executats incorrectament, no susceptibles d’esmena per la seva pròpia naturalesa, o no esmenats en el termini concedit al contractista.

En aquest cas s’haurà de fer constar en l’acta o en un annex a la mateixa:

* + Les deficiències apreciades;
  + La procedència de que per part de l’Administració s’adoptin les mesures oportunes que estiguin establertes pels casos d’execució defectuosa en la normativa de contractació, o si s’escau, en la normativa o documentació del corresponent encàrrec o encomana.

**Quinzena.- INTERVENCIÓ PRÈVIA DEL RECONEIXEMENT DE L’OBLIGACIÓ**

En el moment d’intervenir el reconeixement de l’obligació derivada de la certificació final de l’obra o liquidació de la inversió en la resta de casos, l’òrgan interventor de la corporació haurà de comprovar si les deficiències assenyales en l’acta de recepció han estat esmenades o bé si aquelles deficiències assenyalades en l’acta de recepció no esmenables s’han tingut en compte en el moment d’efectuar la valoració final.

Si les deficiències persisteixen, el resultat de la intervenció del reconeixement de l’obligació serà amb objeccions.

Quan s’hagi produït una omissió de la intervenció de la comprovació material de la inversió, s’haurà de tenir en compte el que determina la *Circular XX/20XX de la Intervenció sobre l’omissió sobre l’omissió de la funció interventora*.

**Setzena.- ABAST DE LES RESPONSABILITATS**

En el cas que el representant de la Intervenció realitzi la intervenció de la comprovació material de la inversió assistit d’un assessor tècnic, el criteri del representant de la Intervenció sobre l’adequació dels aspectes tècnics de la inversió a les prescripcions del contracte o encàrrec, es basarà en l’opinió de l’assessor tècnic.

De conformitat amb l’article 150.3 de la Llei 47/2003, de 26 de novembre, general pressupostària, el representant de la Intervenció i, si s’escau, els assessors designats quedaran exempts de qualsevol responsabilitat quan els possibles defectes o faltes d'adequació de la inversió realitzada amb les condicions generals o particulars de l'execució de la mateixa derivin d'aspectes o condicions d'execució que no donin lloc a un resultat tangible, susceptible de comprovació, o d’aquells vicis o elements ocults, impossibles de detectar en el moment d'efectuar la comprovació material de la inversió.

Tampoc hi haurà lloc a l'exigència de responsabilitat en relació a aquelles deficiències o incorreccions respecte de les quals l'esforç que s'hagi d'exigir al representant de la Intervenció i, si s'escau, a l'assessor, per detectar-les, fora desproporcionat amb els mitjans personals i materials disponibles per a efectuar l'acte de comprovació.

En els supòsits en què no s'hagi designat assessor tècnic, per no considerar-ho necessari o per resultar impossible, la responsabilitat exigible al representant de la Intervenció designat quedarà limitada als aspectes i deficiències que es puguin detectar atenent la diligència mitjana exigida als professionals de l'Administració que no requereixen una qualificació tècnica en un sector específic objecte de la inversió per a l'exercici de les funcions assignades al seu lloc de treball.

**Dissetena.- ACTUACIONS DE SEGUIMENT**

La Intervenció inclourà en l’informe-resum a presentar anualment al ple de la corporació, de conformitat amb el que disposa l'article 37 del RD 424/2017, els resultats més significatius obtinguts en les actuacions de comprovació material de la inversió, així com, si s’escau, les mesures correctores proposades.

**Divuitena.- ENTRADA EN VIGOR I PUBLICITAT**

La present circular entrarà en vigor el dia [*data*] i se’n donarà compte ESCOLLIR UNA OPCIÓ un cop signada per l’òrgan interventor.

Així mateix, desplegarà els seus efectes exclusivament a aquells contractes licitats a partir de l’entrada en vigor del RD 424/2017.

**ANNEX**

**MODEL DE SOL·LICITUD PER A LA DESIGNACIÓ DE REPRESENTANT DE LA INTERVENCIÓ**

En compliment del que disposen la DA 3ª de la Llei 9/2017, de 8 de novembre, de contractes del sector públic i l’article 20 del Reial decret 424/2017, de 28 d’abril, pel que es regula el règim jurídic del control intern de les entitats del sector públic local, SOL·LICITO a la Intervenció la designació de representant per la seva assistència a la comprovació material de la inversió en el següent contracte:

|  |  |  |
| --- | --- | --- |
| Títol de l’expedient: |  | |
| Naturalesa contracte: | Obra  Subministrament  Servei  Privat  Encàrrec de gestió | |
| Data d’adjudicació: |  | |
| Import d’adjudicació: |  | |
| Contractista / Proveïdor: |  | |
| Data finalització: |  | |
| Lots: | | Sí  No |
| Amb criteris d’adjudicació diferents al preu: | | Sí  No |
| Amb altres millores: | | Sí  No |
| Contracte modificat: | | Sí  No |
| Controls realitzats sobre l’execució del contracte: | | Sí  No |
| Número de certificacions totals previstes, inclosa la última *(en contracte d’obra)*: | |  |
| Altres aspectesd’interès: |  | |

|  |  |  |
| --- | --- | --- |
| **RECEPCIÓ:** | Lloc de recepció:  *(adreça complerta)* |  |
| Data recepció prevista: | /      / |

Es fa entrega de tota la documentació detallada en la clàusula Quarta de la Circular xx/20xx de la Intervenció relativa al desenvolupament de la funció interventora en l’àmbit de la comprovació material de la inversió:

|  |  |  |
| --- | --- | --- |
| **DOCUMENT:** | **En Expedient:** | **En paper:** |
| plec de clàusules administratives particulars | [*núm. expedient*] |  |
| projecte tècnic (en obres) / plec de prescripcions tècniques (en la resta) | [*núm. expedient*] |  |
| contracte | [*núm. expedient*] |  |
| modificacions aprovades, en cas d’existir | [*núm. expedient*] |  |
| certificacions realitzades (en obres) | [*núm. expedient*] |  |
| oferta tècnica (si s’han aprovat criteris d’adjudicació diferents del preu) | [*núm. expedient*] |  |
| millores proposades i acceptades per l’òrgan de contractació, en cas d’existir | [*núm. expedient*] |  |
| documents que acrediten els controls de qualitat o de supervisió realitzats durant l’execució del contracte, en cas d’existir | [*núm. expedient*] |  |